kardosdrur/scandi-wiki huggingface dataset:
Sean Patrick Flanery

Sean Patrick flanery (født 11. oktober 1965) er en amerikansk skuespiller kendt for roller som Conner MacManus i The Boondock Saints, Greg Stillson i The Dead Zone, Indiana Jones i The Young Indiana Jones Chronicles, og Bobby Dagen i Saw 3D.

Tidlige år 
Flanery blev født i Lake Charles, Louisiana og voksede op i Houston, Texas. Hans far solgte medicinsk udstyr og hans mor var ejendomsmægler.  Efter at have gået på Awty International School, blev Flanery student fra Dulles High School i Sugar Land og gik på University of St. Thomas i Houston.

Skuespilkarriere 
Flanery startede med skuespillet da han gik på college, hvor han startede på et drama hold, for at møde en pige han var lun på.  Han flyttede senere til Los Angeles, Californien, for at forfølge sin skuespilkarriere. Siden 1988, har han været med i 53 film, deriblandt The Boondock Saints, Powder, Simply Irresistible og D-Tox. Han er dog bedst kendt for sine roller som Conner MacManus i The Boondock Saints og Indiana Jones i The Young Indiana Jones Chronicles. Han havde en kortvarig rolle som væsnet Orling i serien Stargate SG-1 i episoden Ascension. Han var med i tvserien The Dead Zone i rollen som Visepræsident Greg Stillson, indtil serien blev aflyst. I 2010 blev han castet til hovedrollen i sci-fi horror filmen Mongolian Death Worms.  Han havde også en mindre rolle i Saw 3D fra 2010.  Han sluttede sig til holdet på CBS sæbeoperaen The Young and the Restless i april 2011.

Privatliv 
Flanery har det sorte bælte (rykket op d. 4 maj, 2008) i Brasiliansk Jiu-jitsu ”under” Shawn Williams og det sorte bælte i Karate. Han har en hund ved navn Donut, opkaldt efter de donuts den fortærede kort tid inden Flanery adopterede den.

I 1997 vandt Flanery Toyota Pro-Celebrity Race ved Toyota Grand Prix of Long Beach som kendis køre, "Alfonso Ribeiro reglen" tvang ham til at ”forsvare” sin titel som professionel køre under TGPLB reglerne, og han vandt løbet i 1998 som professionel køre.

Filmografi

Referencer

Eksterne henvisninger 

 

Personer fra Louisiana
Filmskuespillere fra USA
Tv-skuespillere fra USA
Microphone Records

Microphone Records ( eller kort form MicRec) er et lettisk pladeselskab og distributionsvirksomhed grundlagt i 1993 af den lettiske radiojournalist Elita Mīlgrāve og den lettiske pladeproducer og musiker Guntars Račs. Siden 1996 har Microphone Records en licensaftale med EMIGroup om marketing af EMI's og Virgin Records kunstnere i Baltikum. Microphone Records ejer de tre pladeselskaber MicRec, Aktiv og Raibā Taureņa Ieraksti, og fungerer også som officiel distributør for pladeselskaber som blandt andre Sony BMG, Playground Music Scandinavia og Elap Music.

Tilknyttede notable kunstnere 
 Brainstorm
 Raimonds Pauls
 F.L.Y.
 Aisha
 Lauris Reiniks
 Musiqq
 og andre

Kildehenvisninger 

Pladeselskaber fra Letland
Etableret i 1993
Ivan Ilitjov

Ivan Ivanovitj Ilitjov (russisk: Иван Иванович Ильичёв) (født 27. august 1905 i Navoloki, Rusland, død 2. september 1983 i Moskva) var en sovjetisk militær efterretningsofficer og senere diplomat og ambassadør for Sovjetunionen.

Ilitjov gik ind i det sovjetiske kommunistparti i 1925, han gik i tjeneste i den røde hær, han studerede på V.I.Lenin Militær-Politisk Akademi indtil maj 1938 hvor efter han blev en del af ledelse af den røde hærs efterretningstjeneste. Under 2. verdenskrig fra august 1942 til juli 1945 var han leder af GRU.

Efter krigen blev Ilitjov ansat ved det Sovjetiske Ministeriet For Indre Anlægger, og han blev sendt til Østtyskland som diplomat hvor han var fra 1949 til 1953, her efter bliver han sendt til Østrig som og var her ambassadør fra 1953 til 1956, hvor efter han returnerede til Sovjetunionen, senere bliver han igen i januar 1966 sendt ud som ambassadør, denne gang til Danmark, hvor han blev frem til november 1968, derefter vendte han hjem til Sovjetunionen hvor han fik en ledelses post i det Sovjetiske Ministeriet For Indre Anlægger, som han beholdt til han gik på pension i 1975.

Kilder 

Politikere fra Sovjetunionen
Ambassadører fra Sovjetunionen
Efterretningsfolk fra Sovjetunionen
Russere i 2. verdenskrig
Hamme (flod)

Hamme er en flod i den tyske delstat Niedersachsen nordøst for Bremen med en længde på omkring 48 kilometer. Floden har sit udspring nord for Osterholz-Scharmbeck og løber gennem lyngbakkerne nordøst for Bremen, hvor den møder floden Wümme i Ritterhude. Herfra bliver floden videre kaldt Lesum. Lesum munder ud i Weser ved Bremen-Vegesack.

Floder i Niedersachsen
Floder i Bremen
Putte Andersen

Putte Andersen er en 18-årig pige fra voksen-julekalenderen Andersens julehemmelighed fra 1993. Hun er spillet af skuespilleren Søren Hauch-Fausbøll. Putte er en af de mest berømte figurer fra julekalenderen.

Beskrivelse 
Putte Andersen er født d. 20/9 atten år før Andersens julehemmeligheds start. Hun er enebarn og bor sammen med sin far Tage og mor Åse. Putte ønsker brændende at få flere former, så hun samler sammen (i sin Brigitte Nielsen sparegris) til at få lavet nye bryster. Hun bliver forelsket i Gas- og Vandmesteren (der i virkeligheden er nissen Frits (Søren Østergaard) i forklædning) og synger en sang om ham flere gange i løbet af julekalenderen. Hun er desuden i gang med at læse en romantisk bog, der hedder 'Følelser i Bruxelles'. Hun læsper desuden en del. 

Putte har langt, blond hår – bortset fra d. 18. december, da hun ved et uheld farver sit hår rødt – og går rundt i det samme sæt tøj gennem hele julekalenderen, pånær hendes natkjole, en grøn kjole i de senere afsnit og en rød kjole i afsnit 24. Hun går altid rundt i et par lyserøde Converse All-Star sko.

Jul er et tabu hos familien Andersen, men Putte læser i julekataloger i smug under sin dyne.

Eksterne henvisninger 

 http://www.imdb.com/title/tt0180352/
 Et billede af Putte

Tv-julekalendere
Chris Coleman

Christopher "Chris" Coleman (født 10. juni, 1970 i Swansea, Glamorgan) er en walisisk manager, som i øjeblikket er arbejdsløs. Han var senest manager i kinesiske Hebei China Fortune, hvor han blev fyret grundet dårlige resultater i maj 2019. 

Som spiller var han placeret i det centrale forsvar og i sjældne tilfælde som angriber. I sin karriere repræsenterede han Swansea City, Crystal Palace, Blackburn Rovers og Fulham. Coleman opnåede desuden 32 landskampe for Wales. 

Som manager var hans mest bemærkelsesværdige resultat en niendeplads til Fulham i 2004, da holdet var blevet tippet til nedrykning. Det var samtidig, på det tidspunkt, det bedste slutresultat for Fulham nogensinde, indtil det blev slået af Roy Hodgson i sæsonen 2008/09 (7. plads). Efter at have forladt Fulham, har han endvidere været træner for spanske Real Sociedad og engelske Coventry. I 2011 tog han over i græske Larissa.

Referencer

Eksterne henvisninger 
 

Fodboldspillere fra Wales
Fodboldspillere fra Fulham F.C.
Fodboldspillere fra Crystal Palace F.C.
Fodboldspillere fra Swansea City A.F.C.
Fodboldspillere fra Blackburn Rovers F.C.
Fodboldtrænere fra Wales
Fodboldtrænere fra Fulham F.C.
Fodboldtrænere fra Real Sociedad
Fodboldtrænere fra Coventry City F.C.
Fodboldtrænere fra Larissa F.C.
Personer fra Swansea
Michael Fassbender

Michael Fassbender (født 2. april 1977) er en tysk-irsk skuespiller. Han er bedst kendt for at spille Lt Archie Hicox i Quentin Tarantino's Inglourious Basterds (2009) og Magneto i superheltefilmen X-Men: First Class. Hans andet filmarbejde omfatter Jane Eyre (2011), Sky One tv-serien Hex, HBO miniserien Kammerater i krig, Zack Snyder's 300 (2007), og den BAFTA-vindende film Hunger fra 2008 The Snowman 2017. Desuden blev han nomineret til en Academy Award for sin rolle som Edwin Epps i 12 Years a Slave i 2014.

Tidlige liv 
Fassbender blev født i Heidelberg i Vesttyskland (nu Tyskland). Hans mor, Adele, er irsk og født i Larne i County Antrim og hans far, Josef Fassbender, er tysk. Ifølge Fassbender's "familiestamtræ" er hans mor grand-grand-niece af Michael Collins, en irsk leder under uafhængighedskrigen. Da han var to år gammel, flyttede hans forældre til Killarney i County Kerry i Irland , hvor de ejede West End House, en restaurant (hans far er en kok). Fassbender blev opdraget som katolik og fungerede som alterdreng. Han gik på St. Brendan's, Killarney (Sem) og på Drama Centre London.

Karriere 
Fassbender spillede først rollen som Burton "Pat" Christenson i Tom Hanks og Steven Spielberg's prisbelønnede Kammerater i krig.
Han spillede karakteren Azazeal i begge serier af Hex på Sky One, og han medvirkede også som hovedperson i musikvideoen til sangen "Blind Pilots" af det britiske band The Cooper Temple Claus.

Et år efter hans succes på Filmfestival i Cannes med Hunger, optrådte han i to film. Først medvirkede han i Quentin Tarantino's Inglourious Basterds , hvor han spillede den britiske officer løjtnant Archie Hicox. Den anden film var Fish Tank instrueret af Andrea Arnold. For begge opnåede han gode anmeldelser.

Fassbender spillede Magneto i X-Men: First Class, en forløber til X-Men. Den foregår i 1962, hvor der fokuseres på forholdet mellem Professor X (spillet af James McAvoy) og Magneto og oprindelsen af deres grupper, X-Men og The Brotherhood of Mutants. Filmen blev udgivet den 2. juni 2011 i Danmark.

Privatliv 
Fassbender blev i oktober 2017 i hemmelighed gift med den svenske oscarvindende skuespiller, Alicia Vikander. De begyndte at komme sammen i 2014 under optagelserne til filmen The Light Between Oceans, hvor de spillede hinandens ægtefæller.

Filmografi 
Udvalgt filmografi

 300 (2007)
 Hunger (2008)
 Blood Creek (2009)
 Fish Tank (2009)
 Inglourious Basterds (2009)
 Centurion (2010)
 Jonah Hex (2010)
 Jane Eyre (2011)
 X-Men: First Class (2011)
 A Dangerous Method (2011)
 Shame (2011)
 Haywire (2012)
 Prometheus (2012)
 12 Years a Slave (2013)
 The Counselor (2013)
 Frank (2014)
 X-Men: Days of Future Past (2014)
 Slow West (2015)
 Macbeth (2015)
 Steve Jobs (2015)
 Trespass Against Us (2016)
 The Light Between Oceans (2016)
 X-Men: Apocalypse (2016)
 Assassin's Creed (2016)
 Weightless (2016)
 Snemanden (2017)
 Alien: Covenant (2017)
 X-Men: Dark Phoenix (2019)

Referencer

Eksterne henvisninger 

 
 Locate TV 
 LucyWho.com
 Celebrity Mania 
 Michael Fassbender Online
 His name Michael Fassbender
 The Actors Compendium
 Fassinating Fassbender 

Skuespillere fra Tyskland
Skuespillere fra Irland
Rose Byrne

Mary Rose Byrne (født 24. juli 1979 i Sydney) er en australsk skuespillerinde. Hun har blandt andet medvirket i The Internship, Sunshine, Troy (film), Star Wars Episode II: Klonernes angreb, The Pitch, Marie Antoinette, Wicker Park, Insidious og The Goddess Of 1967.

Efter flere år i ulige australske filmproduktioner fik hun som mange andre kollegaer et kraftigt dyt i retning af international berømmelse da produktionen af Star Wars Episode II blev sat i gang i hendes hjemland og hun fik rollen som Dormè, en af dronning Amidalas tjenestepiger.

I Australien havde hun allerede høstet mere ros for sin præstation i den australske dramafilm The Goddess of 1967 (2000) og senere i komedien The Rage in Placid Lake (2003). Vejen til Hollywood blev kortere og kortere, og i 2003 kom hun in i varmen i glitterbyen. I 2004 spillede hun sammen med Josh Hartnett i den romantiske thriller Wicker Park og med Brad Pitt i filmeposet Troy.

Byrne er desuden en af de få australske skuespillere som er kommet til Hollywood de senere år uden at have baggrund fra australske sæbeoperaer.

Privatliv 
Byrne var i et forhold med den australske forfatter, instruktør og skuespiller Brendan Cowell i over seks år. Meget af tiden blev deres forhold blev opretholdt på en lang afstand, hvor arbejdsmæssige forpligtelser betød, at de ofte var på forskellige kontinenter. Cowell flyttede fra Sydney til New York City, efter Byrnes succes på Damages. Forholdet sluttede i januar 2010. Tidligere har hun kommet sammen med den australske forfatter/instruktør Gregor Jordan, der instruerede hende i Two Hands.

Eksterne henvisninger 

 

Skuespillere fra Australien
Personer fra Sydney
Robert Emmijan

Robert Emmijan (), født 16. februar 1965 i Gjumri i Armenske SSR, Sovjetunionen, er en tidligere længdespringer som repræsenterede Sovjetunionen og, efter opløsningen, Armenien. 

Emmijan har europarekorden i længdespring med 8,86 m, sat den 22. maj 1987 i Tsaghkadjor (), Armenske SSR. Emmijan har også rekorden i europamesterskabet med et spring på 8,41 m. Europarekorden blev sat på en bjergsti (over 2000 m over havet), Hans længste hop på en lavlandsbane er 8,61 m, som blev sat i Moskva den 6. juli 1986. 

Emmijan vandt sin første internationale mesterskabsmedalje ved EM i indendørs atletik i Göteborg 1984 da han vandt en bronzemedalje med et hop på 7,89 m, efter Tjekkoslovakiets Jan Leitner (7,96) og Øst-Tysklands Mathias Koch (7,91).
I sæsonen 1986 hadde Emmijan udviklet sig til at blive Europas bedste mandlige længdespringer. Han vandt en guldmedalje både ved både ved indendørs-EM i Madrid og EM i Stuttgart. Ved begge konkurrencerne satte Emmijan en mesterskabsrekord, med 8,32 henholdsvis 8,41 meter. Året efter forbedrede Emmijan mesterskabsrekorden i indendørs da han vandt innendørs-EM i Liévin med et spring på 8,49.

Senere  i 1987 vandt en sølvmedalje Emmijan under VM i Roma efter et spring som målte 8,53, hvilket placerede ham mellem amerikanerne Carl Lewis (8,67) og Larry Myricks (8,33). Tidigere i løbet af sæsonen havde Emmijan sprunget verdens næstlængste spring nogensinde, da han sprang 8,86 hjemme i Armenske SSR, kun 4 cm fra verdensrekorden. Springet er fortsat en europarekord.

I 1990 vandt Emmijan en bronzemedalje ved Indendørs-EM i Skotland på 8,06. Vinderen var vesttyskeren Dietmar Haaf (8,11) foran Nederlands Emiel Mellaard (8,08). Efter at Sovjetunionens blev opløst konkurrede Emmijan for Armenien, blandt andet under VM i Göteborg og stoppede sin karriere i 1997.

Emmijan bor nu i Frankrig.

Meritter

Rekorder
 Europarekord i længdespring: 8,86 m, Tsaghkadjor, Armenske SSR, Sovjetunionen, 22. maj 1987

Eksterne henvisninger
 profil på iaaf.org

Sportsfolk fra Armenien
Længdespringere fra Sovjetunionen
Rådstueret

Rådstueret var en domstol, som fandtes i danske købstæder fra middelalderen. Retten, der bestod af byens borgmester og rådmænd, dømte oftest i sager om handel samt i større straffesager, og i nogle byer som som en overret for bytinget, og trådte i stedet for landstinget. Rådstueretten fungerede indtil 1805, hvor den ved en forordning blev afløst af landsoveretten.

Referencer

Eksterne kilder og henvisninger 
 Raadstueret på Salmonsens Leksikon
 Den Store Danske

Historiske domstole og retter
Peter Hansen (maler)

Peter Marius Hansen (født 13. maj 1868 i Fåborg, død 6. oktober 1928 sammesteds) var en dansk maler. Hans far var maleren Peter Syrak Hansen, og hans søster var Anna Hansen (gift Syberg). Hansen boede dels i Fåborg, dels i København.

Peter Hansen blev opdraget hos en slægtning i København, tog præliminæreksamen ved Efterslægtsselskabets Skole og gik på Teknisk Skole under Holger Grønvold. Han bestod adgangsprøven til Kunstakademiets skoler, men kom derefter en tid i malerlære hos faren i Faaborg og lod sig optage i Kunstnernes Frie Studieskoler, Zahrtmanns skole, hvor han var blandt Zahrtmanns første, da denne begyndte januar 1885. Her fik han sin afgørende uddannelse, der varede til ind i 90'erne. Under uddannelsen havde han tillige beskæftigelse som stenografassistent i Rigsdagen og senere som teatermaler hos Thorolf Pedersen på Det Kongelige Teater.

Hansen var præget af Zahrtmanns frie syn på maleriet. Som Johannes Larsen og Fritz Syberg var han blandt dennes første elever, og der opstod et kammeratskab mellem de tre, som kom til at danne kernen i Fynboerne. Hansen og hans barndomshjem i Fåborg blev et samlingspunkt for Fynboerne, som blev opfattet som kontroversielle på grund af deres farver, teknik og motiver, der af nogle kritikere ansås for landlige og pågående. Mennesker indgår i de fleste af hans landskabsbilleder, der ofte er naturalistiske genrebilleder, mens andre er præget af den franske impressionisme, som Hansen havde kunnet se på udstillinger i København sidst i 1880'erne. Hans lys- og farvesyn blev fra omkring 1896 påvirket af Theodor Philipsens malemåde. 

Fra 1905 boede Hansen med sin familie om vinteren i København på Vesterbro, hvor han især malede kvarteret omkring Enghave Plads. Billederne herfra veksler mellem en stram komposition og skitsepræg i skildringen af spadserende med barnevogne, legende børn, mænd med søndagsbajerne og tidens tekniske fremskridt De gule sporvogne, som Hansen hurtigt inddrog i sin motivkreds. Hansen var socialt bevidst, men ikke socialrealist som en anden af Fynboerne, Jens Birkholm.

Italiensopholdene bibragte Hansen nye emner som fremmede landskaber, folkeliv med mere, men selv om motiverne svarer til ældre danske maleres, er gengivelsen ny på grund af den frie komposition og dristige farveholdning. Hansens figurbilleder er usentimentale og ligefremme, f.eks. Gødningssamlerne, der af Gudmund Hentze fik en hård kritik, der var med til at indlede Bondemalerstriden, en strid mellem Fynboerne (bondemalerne i denne sammenhæng) og symbolisterne. Symbolisterne tabte striden og tabte anseelse blandt andre kunstnere.

Galleri

Litteratur 
 Karl Schou, Maleren Peter Hansen 1868-1928, Kunstforeningen i Kjøbenhavn, 1938.

Eksterne henvisninger 

 
 

Malere fra Danmark
Scenografer fra Danmark
Personer i Kraks Blå Bog (afdøde)
Personer i Dansk Biografisk Leksikon
Danskere i 1800-tallet
Danskere i 1900-tallet
Personer fra Faaborg
Bennie Maupin

Bennie Maupin (29. august 1940 i Detroit USA) er en amerikansk jazzsaxofonist, fløjtenist og basklarinetist.

Maupin er mest kendt fra Herbie Hancocks gruppe Headhunters. Han har også spillet med Roy Haynes,Horace Silver og Mike Nocks gruppe Almanac. Han spiller i moderne stil og spiller både jazz, funk og fusion.

Eksterne kilder og henvisninger 
 Biografi på Allmusic.com
 Website

Saxofonister fra USA
Fløjtenister fra USA
Basklarinetister fra USA
Jazzmusikere fra USA
Stigsnæs

Stigsnæs er en halvø på den den sydvestligste del af Sjælland sydvest for Skælskør i Slagelse kommune. Stigsnæs ligger ud til Agersø Sund ved Storebælt. Fra Stigsnæs Havn går der færge til både Omø og Agersø. Havnen blev renoveret i 2010 til den nye Omø-færge (leveret i 2007). I Ørnehoved Skov ved Stigsnæs Skanse kan man se en gammel kanon. Ved Stigsnæs ligger kraftværket Stigsnæsværket, Stigsnæsværkets Havn samt Stigsnæs Gulfhavn Olie Terminal og resterne af det tidligere olieraffinaderi på Stigsnæs.  

Skælskør
Lokaliteter i Slagelse Kommune
Halvøer i Danmark
Ahmad Jamal

Ahmad Jamal, oprindeligt Frederick Russell Jones (født 2. juli 1930 i Pittsburgh, Pennsylvania, død 16. april 2023) var en amerikansk jazzpianist og -komponist.

Jamal hører til blandt jazzens innovative stilskabere. Han flyttede til Chicago i 1950, hvor han skiftede navn til Ahmad Jamal. Han var primært leder af sine egne grupper siden 1950'erne og var aktiv indtil sine sidste år. Han komponerede nummeret "Poinciana", som i dag hører til jazzens standardrepertoire.

Hans berømte plade, Live at the Persching, er ligeledes en vigtig indspilning i jazzens historie.

Eksterne henvisninger 

 Biografi på allaboutjazz.com 
 Officiel hjemmeside 

Jazzpianister fra USA
Jazzkomponister fra USA
Personer døde af kræft
Don Alias

Charles "Don" Alias (25. december 1939 – 29. marts 2006 i New York City, USA) var en amerikansk percussionist og trommeslager.

Alias er nok mest kendt som percussionist især som Congaspiller, men mestre de fleste slaginstrumenter, også trommesættet.

Han er nok mest kendt for sit samarbejde med Miles Davis og David Sanborn. Alias har inspillet og spillet med et stort antal musikere i alle genre, såsom Elvin Jones, Herbie Hancock, Brecker Brothers, Jaco Pastorius, Pat Metheney, Carla Bley, Jack DeJohnette og Joni Mitchell. 
Han var en overgang med i fusionsgruppen Weather Report.

Eksterne henvisninger 
 Om Don Alias  på drummerworld.com

Jazzpercussionister fra USA
Manolo Badrena

Manolo Badrena (marts 1952 i Puerto Rico) er en sydamerikansk percussionist. 

Badrena kom til USA og blev percussionist i gruppen Weather Report, som blev dannet i 1971. Han var ude af gruppen, men igen med (1976-1977).

Han har indspillet i alle genrer, og er med på et hav af plader med bl.a. Rolling Stones, Joni Mitchell, Art Blakey, Spyra Gyra, Bill Evans, Blondie, Ahmad Jamal, Carla Bley etc.

Kilde
  På Allmusic

Jazzpercussionister fra USA
Olenjok

Olenjok (, ; , ) er en flod i Krasnojarsk kraj og Republikken Sakha i det nordlige Sibirien i Rusland. Den er 2.292 km lang, hvoraf omkring 1.000 km sejlbar. Afvandingsområdet er på 220.000 km², og middelvandføringen er 1.210 m³/s.

Floden har sit udspring i de nordlige dele af den midtsibiriske højslette, og den løber derfra mod nordøst og munder ud i Laptevhavet lige vest for floden Lenas delta.

Olenjok er meget rig på fisk.

Noter

Eksterne henvisninger 

Sibirien
Floder i Krasnojarsk kraj
Floder i republikken Sakha
John Degenkolb

John Degenkolb (født 7. januar 1989) er en tysk cykelrytter, som cykler for .

Han tog bronze i landevejsløbet ved VM for U23 i 2008, og sølv i 2010.

Degenkolb har ti etapesejre i Vuelta a España og en i Giro d'Italia. Degenkolb har også vundet endagsløbet Vattenfall Cyclassics og Gent-Wevelgem, samt pointkonkurrencen i Vuelta a España.

I marts 2015 tog Degenkolb sin hidtil største sejr, da han spurtede sejren hjem i Milano-Sanremo foran nordmanden Alexander Kristoff. Knap en måned senere vandt tyskeren yderligere en stor klassiker, da han spurtede sig til sejren i Paris-Roubaix.

Meritter 

2008
 Etapesejr Thüringen Rundfahrt
 Etapesejr Linz-Passau-Budweis
  – VM i landevejscykling (U23)

2010
 To etapesejre Tour de Bretagne
 Tysk mester i landevejsløb (U23)
 Etapesejr Tour Alsace
 Etapesejr Tour de l'Avenir
 Etapesejr og samlet Thüringen Rundfahrt
  – VM i landevejscykling (U23)

2011
 Etapesejr Volta ao Algarve
 Etapesejr Tre dage ved Vestflandern
 Rund um den Finanzplatz Eschborn-Frankfurt
 Etapesejr Bayern Rundt
 To etapesejre Critérium du Dauphiné

2012
 To etapesejre Fire dage ved Dunkerque
 Samlet og to etapesejre Tour de Picardie
 Etapesejr Polen Rundt
 Fem etapesejre Vuelta a España
 Grand Prix d'Isbergues - Pas de Calais

2013
 Etapesejr Giro d'Italia
 Vattenfall Cyclassics
 To etapesejre Tour de l'Eurométropole
 Paris-Bourges
 Paris-Tours

2014
 Tre etapesejre Tour Méditerranéen
 Etapesejr Paris-Nice
 Gent-Wevelgem
 Pointtrøje og fire etapesejre, Vuelta a España
 Paris-Bourges

2015
 Etapesejr Dubai Tour
 Milano-Sanremo
 Paris-Roubaix
 To etapesejre Bayern Rundt
 Etapesejr Vuelta a España

2016
 Etapesejr Arctic Race of Norway
 Münsterland Giro

2017
 Etapesejr Dubai Tour

Referencer

Eksterne henvisninger 

 
 John Degenkolbs profil på Feltet

Mandlige cykelryttere fra Tyskland
Tasejeva

Tasejeva () er en flod i Krasnojarsk kraj i Rusland. Tasejeva er en biflod til Angara fra venstre side og er 116 km lang (medregnet tilløbsfloden Tjuna: 1.319 km), og har et afvandingsareal på  128.000 km². 

Floden dannes ved sammenløbet mellem floderne Birjusa og Tjuna, og den løber derefter mod nordvest og munder ud i Angara ved Kulakovo. Den gennemsnitlige decharge er 740 m³/sek. Eneste større biflod er Usolka.

Bifloder til Jenisej
Floder i Krasnojarsk kraj
Tom Harald Hagen

Tom Harald Hagen (født 1. april 1978) er en norsk fodbolddommer. Han har dømt internationalt under det internationale fodboldforbund FIFA siden 2009, hvor han er placeret i den europæiske dommergruppe. Fra 2010 er han placeret kategory 2-dommer, der er det trejde højeste niveau for internationale dommere.
Han debuterede i den bedste norske liga, Tippeligaen, i 2006, efter 50 kampe i den næstbedste række, Adeccoligaen.

Kampe med danske hold 
 Den 6. juni 2011: U21 venskabskamp: Danmark U21 – Tyrkiet U21 4-0.

Referencer 

 Kampoversigt  Worldreferee.com

Fodbolddommere fra Norge